একটি রবীন্দ্রসংগীতের কথা নিচে দেওয়া হল:

ও আমার        দেশের মাটি, তোমার 'পরে ঠেকাই মাথা।
তোমাতে        বিশ্বময়ীর,  তোমাতে   বিশ্বমায়ের আঁচল পাতা ॥
তুমি              মিশেছ মোর দেহের সনে,
তুমি              মিলেছ মোর প্রাণে মনে,
তোমার ওই     শ্যামলবরন কোমল মূর্তি মর্মে গাঁথা ॥
ওগো মা,        তোমার কোলে জনম আমার, মরণ তোমার বুকে।
                   তোমার 'পরে খেলা আমার দুঃখে সুখে।
তুমি              অন্ন মুখে তুলে দিলে,
তুমি              শীতল জলে জুড়াইলে,
তুমি যে          সকল-সহা সকল-বহা মাতার মাতা ॥
ও মা,            অনেক তোমার খেয়েছি গো, অনেক নিয়েছি মা—
তবু               জানি নে-যে কী বা তোমায় দিয়েছি মা!
আমার           জনম গেল বৃথা কাজে,
আমি             কাটানু দিন ঘরের মাঝে—
তুমি              বৃথা আমায় শক্তি দিলে শক্তিদাতা ॥

উপরোক্ত গানের কথার ভিত্তিতে প্রশ্নের উত্তর দিন:
(ক) কোথায় মাথা ঠেকানোর কথা বলা হয়েছে?
(খ) কবি কেন বলছেন তার জন্ম বৃথা কাজে কাটল?
প্রদত্ত গানের কথার ভিত্তিতে প্রশ্নের উত্তর দেওয়া হল:
(ক) কবি দেশের মাটিতে মাথা ঠেকাচ্ছেন অর্থাৎ মাতৃভূমিকে নত হয়ে প্রণাম জানাচ্ছেন।
(খ) কবি মাতৃভূমিকে মায়ের সঙ্গে তুলনা করেছেন—মায়ের কোলে সকালের জন্ম, মায়ের বুকে সবার মৃত্যু, মাকে ঘিরেই আমাদের সকল সুখ-দুঃখ। উল্লেখ্য যে এই কবিতা লেখা হয়েছিল পরাধীন ভারতে, দেশ যখন ইংরেজ শাসনের অধীনে ছিল। কবির আক্ষেপ এই যে সারাজীবন তিনি মায়ের থেকে বা মাতৃভূমির শুধু নিয়েই গেছেন—অন্ন, বস্ত্র, খাদ্য, সম্পদ ইত্যাদি। কিন্তু এর পরিবর্তে কিছুই দিতে পারেননি অর্থাৎ দেশমাতা তখনও পরাধীন—দেশকে স্বাধীন করতে পারেননি। সেইজন্য তার জন্ম—অর্থাৎ তার প্রাণ বা বেঁচে থাকা—বৃথা।